text: ইন্টারনেটের দাম কমালো গ্রামীণফোন :: BanglaNews24.com mobile
  ইন্টারনেটের দাম কমালো গ্রামীণফোন
  ঢাকা: দেশের অন্যতম টেলিকম সেবাদাতা প্রতিষ্ঠান গ্রামীণফোন তার দু'টি ইন্টারনেট প্যাকেজের দাম কমানো হয়েছে। সরকার ইন্টারনেট ব্যবহারের উপর ভ্যাট ১৫% থেকে কমিয়ে ৫% করায় এ উদ্যোগ নেয়া হয়েছে। আগামী সপ্তাহের মধ্যে অন্যান্য প্যাকেজর দাম সমন্বয় করা হবে।
  ৩ আগস্ট থেকে বর্তমানের ৪২ টাকায় ২জিবি প্যাকেজ পাওয়া যাবে ৩৮ টাকায় (মেয়াদ ২ দিন) এবং ৯৪ টাকায় ১ জিবি প্যাকেজ পাওয়া যাবে ৮৬ (মেয়াদ ৭দিন)।
  এ নিয়ে গ্রামীণফোনের ডেপুটি সিইও এবং সিএমও ইয়াসির আজমান বলেন, আমরা ভ্যাট হ্রাসের সরকারি সিদ্ধান্তের প্রশংসা করি। এর কারণে গ্রাহকদের আরো কম মূল্যে বেশি ইন্টারনেট ব্যবহারের সুযোগ করে দিতে পারছে গ্রামীণফোন। এখন আমাদের গ্রাহকরা আরো সুলভে ইন্টারনেটের দুনিয়ায় প্রবেশ করতে পারবেন এবং আমাদের উন্নতর নেটওয়ার্কের অভিজ্ঞতা পাবেন।
  গ্রামীণফোনই প্রথম সারাদেশে মোবাইল ইন্টারনেট নিয়ে আসে। সম্প্রতি বিশ্বখ্যাত ইন্টারনেটের সংযোগ এবং গতি পরীক্ষা ও গতি পর্যালোচনাকারী প্রতিষ্ঠান ওকলা দেশের দ্রুততম মোবাইল নেটওয়ার্কের স্বীকৃতি দিয়েছে গ্রামীণফোনকে।